open-index/open-wikipedia-markdown huggingface dataset:
Cookinsaarten jalkapallomaajoukkue

**Cookinsaarten jalkapallomaajoukkue** edustaa Cookinsaaria jalkapallon kansainvälisissä maaotteluissa. Se on eräs maailman huonoiten menestyneistä maajoukkueista. 17. heinäkuuta 2014 julkaistulla FIFA:n rankinglistalla joukkueen sijoitus oli 206. Joukkueen takana oli vain kolme joukkuetta..

Joukkue ei ole koskaan selviytynyt maailmanmestaruuskilpailujen lopputurnaukseen. Oseanian mestaruusturnauksessa se on pelannut kahdesti (1998 ja 2000), mutta jäi molemmilla kerroilla ensimmäiselle kierrokselle. Eteläisen Tyynenmeren kisoihin, joka viimeksi toimi sekä Oseanian mestaruuskilpailujen karsintana että MM-karsintojen esiturnauksena, se on osallistunut kolmesti (1971, 2000 ja 2007), mutta joka kerralla taival katkesi alkulohkoon.

Cookinsaaret ei ole itsenäinen valtio, vaan virallisesti Uuden-Seelannin itsehallintoalue, eikä sillä ole varsinaista kansalaisuutta tai kansalaisilla passeja. Joukkueessa pelaa pääasiassa Uuden-Seelannin kansalaisia.
## Joukkueen pelaajat Etelä-Tyynenmeren kisoissa 2007

*Abraham Jim	
*Adrian Joseph Tungane Shepherd	
*Albert Vaeruarangi Oti	
*Anonga Nardu Tisam	
*Augusty Tihoni Bartillard
*Bill Temana Tangapiri	
*Daniel Gene Murray	
*David Angene	
*Edward Kino Drollett	
*Edward Wilfrid Brogan	
*Eugiene Christopher Tatuava	
*Geoffrey Joseph Strickland
*Grover Harmon	
*John Pareanga	
*John Michael Quijano	
*Kristopher Ru Tetokorangi Williamson	
*Mana Mokoroa	
*Miitamariki Joseph

*Nathan Tisam	
*Ngatamaine Taratoa Sila	
*Ngatokotoru Oriminga	
*Ngatuangane Tangimetua	
*Paavo Mustonen
*Papa-Lee Ponini
*Paul Branden Taura
*Paul-Luiz Van Eijk
*Remi Tuavera Desmond Wearing
*Romeo Vaine Keu
*Ruatoto Henry	
*Stephen Peter Kao Cuthers
*Stephen Vivian Marama Willis
*Teariivahine Henry
*Teariki Mateariki	
*Thomas Le Mouton
*Tony Lloyd Jamieson
*Tuka Geongsa Tisam

## Lähteet

## Aiheesta muualla
* Cookinsaaret OFC:n sivuilla
Gary Hall Jr.

**Gary Wayne Hall Jr.** (s. 26. syyskuuta 1974 Cincinnati, Ohio) on yhdysvaltalainen uimari ja olympiavoittaja. Hän on kymmenkertainen olympiamitalisti, joista viisi on kultaista. Myös hänen isänsä Gary Hall Sr. on uinnin olympiamitalisti.

Hall aloitti uintiuransa 15-vuotiaana vuonna 1989. Hän kehittyi nopeasti, ja ensimmäisissä aikuisten kansainvälisissä arvokilpailuissaan, pitkän radan MM-kilpailuissa Roomassa syksyllä 1994 Hall voitti heti kaksi kultaa ja kaksi hopeaa. Kullat tulivat 4&nbsp;×&nbsp;100 metrin seka- ja vapaauintiviesteistä, ja hopeat 50 ja 100 metrin vapaauinneista. Henkilökohtaisilla matkoilla hän hävisi ainoastaan Venäjän Aleksandr Popoville, josta tuli yksi hänen suurimmista kilpakumppaneistaan. 

Vuoden 1996 kesäolympialaisissa Atlantassa Hall voitti täsmälleen samat mitalit kuin Roomassakin, häviten jälleen vain Popoville.

MM-kilpailuissa 1998 Perthissä Hall voitti kultaa 4&nbsp;×&nbsp;100 metrin vapaauintiviestistä sekä hopeaa sekauintiviestistä. Samana vuonna Hall kärähti marihuanan käytöstä ja sai siitä vuoden mittaisen kilpailukiellon. Vuonna 1999 Hallilla diagnosoitiin diabetes, jonka jälkeen hän piti pienen harjoittelutauon.

Hall palasi kilpa-altaisiin vuonna 2000, kun hän osallistui Yhdysvaltain olympiakarsintoihin. Hän selvitti tiensä Sydneyyn melko helposti ollen 100 metrin vapaauinnissa toinen ja 50 metrillä ensimmäinen. Itse olympialaisissa Hall jatkoi menestystään. Hän voitti 50 metrin vapaauinnin samalla ajalla joukkuetoverinsa Anthony Ervinin kanssa. Toisen kultansa Hall sai 4&nbsp;×&nbsp;100 metrin sekauintiviestistä. Lisäksi hän otti hopeaa 4&nbsp;×&nbsp;100 metrin vapaauintiviestistä ja pronssia 100 metrin vapaauinnista.

Vuonna 2004 Ateenan kesäolympialaisissa Hall kruunasi uransa ottamalla toisen kultansa 50 metrin vapaauinnissa. Lisäksi hän sai pronssia 4&nbsp;×&nbsp;100 metrin vapaauintiviestistä.

Hall yritti vielä päästä mukaan vuoden 2008 kesäolympialaisiin Pekingiin, mutta epäonnistui maansa olympiakarsinnoissa ja jäi 50 metrin vapaauinnissa neljänneksi. 

## Lähteet
Ion Alexe

**Ion Alexe** (s. 25. heinäkuuta 1946 Cornu, Romania) on romanialainen raskaansarjan nyrkkeilijä. Alexe saavutti hopeamitalin vuoden 1972 kesäolympialaisissa Münchenissä, Länsi-Saksassa. Loppuottelussa häntä vastassa olisi ollut kuubalainen Teofilo Stevenson, mutta Alexe joutui luovuttamaan ottelun välierässä murtuneen peukalonsa takia.

## Lähteet
Tuscarawasin piirikunta

**Tuscarawasin piirikunta** on piirikunta Ohiossa, Yhdysvalloissa, jonka hallintokeskus ja suurin kaupunki on New Philadelphia.

## Maantiede
Tuscarawasin naapuripiirikuntia ovat Stark pohjoisessa, Carroll koillisessa, Harrison kaakossa, Guernsey etelässä, Coshocton lounaassa ja Holmes luoteessa.

## Väestö
Piirikunnassa oli vuoden 2010 väestönlaskennassa 92&nbsp;582 ihmistä. Etniset ryhmät jakautuvat valkoisiin, joita on 97,0%, mustiin (0,9%), alkuperäisamerikkalaisiin (0,4%) ja aasialaisiin (0,4%).

Kotitalouden mediaanitulo on 42&nbsp;846 dollaria ja köyhyysrajan alapuolella oli 13,7% väestöstä 2007–2011 välisenä aikana.

## Lähteet
Hoitovaje

**Hoitovaje** tarkoittaa terveydenhuollon palveluiden riittämättömyyttä tuottaa palveluita vallitsevaan tarpeeseen nähden. Hoitovajeeseen on Suomessa puututtu lainsäädännön keinoin ns. hoitotakuulla.

## Hoitovajeen merkitys terveydenhuollossa
Hoitovaje johtuu terveydenhoidon henkilökunnan puutteesta. Suomessa hoitovaje on lisääntynyt varsinkin psykiatrisessa hoidossa, joka on johtanut hoitojonojen pidentymiseen. Samalla esimerkiksi lasten mielenterveyshäiriöt ovat lisääntyneet. Lääkityksen merkitys potilaan hoidossa on korostunut hoitojaksojen lyhentymisen ja nopean tehon takia. Vuosien 2001 ja 2008 välisellä ajanjaksolla lasten psyykelääkkeiden käyttö Suomessa kaksinkertaistui.

## Lähteet

## Aiheesta muualla
*Hoitovaje
*Yksityinen sairaanhoito ei helpota terveyskeskuksia
*Mielen jatkohoito pätkii
*Asunnottomuuden monet kasvot
Korttilinkitys

**Korttilinkitys** on digitelevisiolähetyksissä käytettävä laitonta jakelua estävä tekniikka. Suomessa tekniikkaa ollaan ottamassa käyttöön teräväpiirtodigilähetyksissä ja -päätelaitteissa. Korttilinkitystekniikassa asiakkaan ohjelmakortille avatut, maksulliset kanavat näkyvät vain siinä laitteessa, johon kortti on määritelty.

Kaapelitelevisioalalla toimivat yritykset pyrkivät korttilinkityksen käyttöönottoon vuoden 2008 aikana kaapeliverkossa toimivissa HD-digilähetyksissä. Alan toimijat ovat tiedottaneet asian edistymisestä tietoliikenne- ja tietotekniikka-alan edunvalvontajärjestön (FiCom ry) kautta. Korttilinkitys on yksi vaatimus Cable Ready HD -tunnukselle, joka annetaan FiCom-yhteistyössä hyväksytyille laitteille.

Perusteluina tekniikan käytölle on annettu ulkomaisten sisällöntuottajien vaatimukset ja tekniikan yleisyys muualla maailmassa.

## Lähteet
Eddie Chambers

**Eddie Chambers** (s. 29. maaliskuuta 1982 Pittsburgh, Pennsylvania, Yhdysvallat) on yhdysvaltalainen raskaansarjan nyrkkeilijä. Hän on kotoisin Philadelphiasta, Pennsylvianiasta. Chambers on 185 cm pitkä. Amatööriuraalla Chambers otteli n 80 ottelua voittaen Pennsylvian osavaltion mestaruuden.

## Ammattilaisura
Chambers ryhtyi ammattilaiseksi vuonna 2000 vain 18 vuoden ikäisenä. Uransa ensimmäiset 5 vuotta hän otteli tuntemattomia iskijöitä vastaan, kunnes vuonna 2005 hän kohtasi Ross Purittyn ja Robert Hawkinsin. Vuonna 2007 Chambers pääsi mukaan turnaukseen, jossa ratkottiin IBF-liiton haastaja ukrainalaiselle Volodymyr Klytškolle. Hän voitti Calvin Brockin, mutta hävisi Alexander Povetkinille viimeisessä ottelussa pistein.

Viime ottelussaan Chambers voitti entisen WBC liiton mestari Samuel Peterin tuomariäänin täysien erien jälkeen.

Viimeksi Chambers otteli 04.07.2009 Color Line Arenalla Saksan Hampurissa voittaen Alexander Dimitrenkon enemmistöpäätöksellä kahden tuomarin nähtyä Chambersin voittajana ja yhden saatua kamppailu tasatulokseen. Kamppailu oli WBO liiton eliminaattoriottelu jossa haettiin liiton mestarin seuraava haastaja.

20. maaliskuuta 2010 Chambers kohtasi Vladimir Klitškon ottelussa, jossa panoksena oli IBF-, WBO- ja IBO-maailmanmestaruusvyöt. Chambers oli ottavana osapuolena koko ottelun ajan ja joutui lopulta viimeisessä erässä tyrmätyksi.

## Nyrkkeilytyyli
Chambersin ottelusilmä on usein huipputerässä. Chambersin nyrkkeily perustuu nopeuden hyödyntämiseen ja hyvään puolustukseen. Tarpeen vaatiessa Chambers myös kykenee liikkumaan kehässä.

## Lähteet

## Aiheesta muualla
*boxrec.com
Gnaeus Octavius (vuoden 165 eaa. konsuli)

**Gnaeus Octavius** (k. 162 eaa.) oli roomalainen sotilas ja valtiomies sekä sukunsa ensimmäinen konsuli.

Octaviuksen isä oli myös nimeltään Gnaeus Octavius, joka osallistui sotatribuunina toisen puunilaissodan Cannaen ja Zaman taisteluihin, jonka jälkeen toimi diplomaattina. 

Vuonna 172 eaa. Octavianus valittiin kuruuliseksi ediiliksi (*aedilis curulis*). Kolmannessa makedonialaissodassa hän toimi preettorina ja laivaston komentajana vuonna 168 eaa. jolloin hän myös vangitsi Makedonian kuningas Perseuksen Samothrakessa.

Ansioistaan idässä hän sai triumfin, jonka jälkeen hän rakennutti *[[Porticus Octavia]]n* Circus Flaminiuksen reunalle vuonna 167 eaa.

Octavianus nimitettiin sukunsa ensimmäiseksi konsuliksi vuonna 165 eaa. ja seuraavina vuosina hän johti lähetystöä idässä, mutta hänet murhattiin vuonna 162 eaa. Laodikeassa.

Octavianuksella oli myös saman niminen poika, joka toimi konsulina vuonna 128 eaa.

## Lähteet
*
Aleksandr Povetkin

**Alexandr Vladimirovitš Povetkin** (, s. 2. syyskuuta 1979, Kursk, Neuvostoliitto) on venäläinen nyrkkeilijä.

## Amatööriura
*2002 voitti kultaa Euroopanmestaruuskilpailuissa Permissä, Venäjällä.
*2004 voitti kultaa Ateenan olympialaisissa.

## Ammattilaisura
Povetkin kukisti nopeasti muutaman ensimmäisen haastajansa ja pääsi ottelemaan kovia otteluita. Hän on kohdannut muun muassa Richard Bangon, jonka hän tyrmäsi 2. erässä.

Vuonna 2007 Povetkin kukisti muun muassa kanadalaisen Patrice L'Heureuxin. Matkalla huipulle kaatui myös Larry Donald. Donald muistetaan parhaiten voitostaan Evander Holyfieldistä vuonna 2004. Myöhemmin samana vuonna hän kukisti entisen maailmanmestari Chris Byrdin IBF-liiton järjestämässä karsinnassa. Karsinnan viimeisessä ottelussa Povetkin kukisti yhdysvaltalaisen "Fast" Eddie Chambersin.

Vuonna 2008 Povetkin kukisti Taurus Sykesin. Vuonna 2009 Povetkin kukisti Jason Estradan tuomariäänin kymmeneräisessä kamppailussa. Povetkin voitti Ruslan Tšagajevin kaikin tuomariäänin 27. elokuuta 2011 Saksan Erfurtissa.

Povetkinin valmentajana toimii entinen ammattinyrkkeilijä Ivan Kirpa.

Povetkinin piti kohdata Volodymyr Klytško 13. joulukuuta 2008 Saksassa mutta hän loukkasi itsensä ja ottelu siirtyi. Povetkin kohtasi Klytškon viimein lokakuussa 2013, mutta hävisi ottelun yksimielisin tuomariäänin.

Povetkinin ura on jatkunut tämän jälkeen voitokkaana. Povetkin kohtasi Klytško ottelun jälkeen Manuel Charrin jonka tyrmäsi seitsemännessä erässä nousten WBC Silver mestaruusvyön väliaikaiseksi haltijaksi. Povetkinin WBC silver mestaruus varmistui pysyväksi tämän kukistettua seuraavassa ottelussa Carlos Takamin. Tämän jälkeen Povetkin on otellut kahdesti voittaen viimeisimmässä ottelussaan Mariusz Wachin.

Povetkin jäi kiinni dopingista toukokuussa 2016 käytettyään meldoniumia. Käryn johdosta hän menetti MM-ottelun Deontay Wilderia vastaan. Hän selvisi kilpailukiellotta WBC-liiton hyväksyttyä hänen selityksensä, että hän oli käyttänyt meldoniumia vuoden 2015 puolella jolloin se oli vielä sallittua. Povetkin jäi uudestaan kiinni dopingista annettuaan joulukuun alussa 2016 positiivisen näytteen, joka sisälsi anabolisiin aineisiin kuuluvaa ostariinia. Hänen oli määrä otella WBC-liiton mestaruudesta 17. joulukuuta 2016 kanadalaista Bermane Stivernea vastaan Venäjällä, mutta ottelu peruuntui viime hetkellä dopingkäryn vuoksi.

Povetkinin kohtasi hallitsevan maailmanmestarin Anthony Joshuan 22. syyskuuta 2018 Wembleyn stadionilla Lontoossa. Povetkin hävisi ottelun teknisellä tyrmäyksellä seitsemännessä erässä. Ottelussa oli panoksena IBF:n, WBA Superin ja WBO:n tittelit.

## Yksityiselämä
Povetkinilla ja hänen puolisollaan on lapsi Arina. Povetkinin pikkuveli Vladimir on myös nyrkkeilijä.

## Lähteet
HooGee

**HooGee** eli **Haukilahden Pallo** on vuonna 1980 perustettu espoolainen jalkapalloseura. HooGeen nimi tulee sanoista Haukilahti (=Hoo) ja sen ruotsinkielisestä vastineesta Gäddvik (=Gee). Seuran tunnusvärit ovat sininen ja valkoinen.

HooGee on ensi sijassa ns. kasvattajaseura, ja toiminta painottuu nuorimpiin ikäluokkiin, lähinnä alle 15-vuotiaisiin. Seuralla on kuitenkin myös kaksi miesten joukkuetta ja sekä kaksi naisten joukkuetta. HooGee on mukana aktiivisesti Panda Futiksessa eli tyttöjen jalkapallosta ja järjestää Panda Cupin, joka on Suomen suurimpia tyttöfutisturnauksia.

Seurassa on yli 800 aktiivista rekisteröityä pelaajaa. Maineikkaimpana HooGeen kasvattina voidaan pitää maajoukkuepelaajia Rasmus Schülleriä sekä Jenny Danielssonia, joka pelaa Ruotsin pääsarjaseura AIK:ssa. Schüller pelaa HJK:ssa.

## Miesten joukkueiden sarjasijoitukset

## Naisten joukkueiden pelitasot ja sarjasijoitukset

## Lähteet

## Aiheesta muualla
* Viralliset kotisivut
Cadwell Park

**Cadwell Park** on moottorirata Lincolnshiressa, Englannissa. Se on perustettu vuonna 1934. Rataa pidetään liian kapeana huippuluokan autokilpailuille. Cadwell Parkia käyttävät niin autot kuin moottoripyörätkin. Nykyinen rata sai muotonsa vuonna 1962, kun se seuraavana toukokuuna isännöi Britannian Formula 3 -kilpailua. 

Cadwell Parkia kutsutaan usein mini-Nürburgringiksi. Radan omistaa entisen Formula 1 -kuljettajan, Jonathan Palmerin, Motorsport Vision -yhtiö.

## Lähteet
Leppijärvi (Tyrnävä)

**Leppijärvi** on järvi, joka sijaitsee Tyrnävän Korvenkylän takana Yli-Temmestä vasten.

Järvi kuivattiin vuosina 1953–1955 valtion työttömyystöinä kaivamalla Leppiojan kanava korvaamaan entinen Leppijärven luonnonvarainen laskuoja Leppioja. Se laskee alajuoksullaan Tyrnävänjokeen, joka edelleen yhtyy Temmesjokeen. Tätä kautta vedet laskevat edelleen Pohjanlahden Liminganlahteen.

Entisen Leppijärven tyhjensi kanava, joka kaivettiin Järvikankaan läpi. Järvi oli säilynyt pienenä järvenä suojassa kankaan takana. Leppioja oli ollut mutkainen, serpentiinimäinen tasankomaiden, paikoin pienenä jokena tai purona kulkenut vanha Leppijärven laskuoja. Siinä oli sijainnut useita pieniä lampia. Leppiojan kanavaa on perattu myöhemmin esimerkiksi ”Hullu–Jussiksi” sanotuilla kaivinkoneilla.

Tyhjentämisensä jälkeen entinen Leppijärvi oli puuton kosteikko. Leppijärven kosteikko on vesilintujen suosima. Kuivatun Leppijärven kosteikossa ja Leppiojan kanavassa elää haukea.

## Lähteet
* http://mauri009-lakeudelta.blogspot.fi/
* http://www.ymparisto.fi/download.asp?contentid=81308&lan=sv
* http://www.edu.liminka.fi/netdays/temmes.htm
Hoàng Anh Tuấn

**Hoàng Anh Tuấn** (s. 12. helmikuuta 1985) on vietnamilainen painonnostaja. Hän kilpailee 56 kilogramman painoluokassa.

2005 Dohan MM-kisoissa Tuấn saavutti yhteistuloksella 279 pronssia ja tempaustuloksella 127 hopeaa. Seuraavana vuonna Santo Domingon MM-kisoissa hän saavutti yhteistuloksella (124+152=276) pronssia. Tempauksella hän saavutti hopeaa ja työntötuloksella pronssia. 2007 Chiang Main MM-kisoissa hänen tempaustuloksensa 127 riitti pronssimitaliin, mutta työnnöstä hän ei saanut tulosta lainkaan. 2008 Pekingin olympialaisissa hän saavutti hopeaa tuloksella 290.

Aasian mestaruuskilpailuissa Tuấn on saavuttanut niin ikään lukuisia mitaleita. 2005 Dubaissa hän tempaisi hopeaa tuloksella 125 ja työnsi pronssia tuloksella 152, mutta yhteistulos 277 riitti kultamitaliin. Vuoden 2006 Aasian kisoissa Dohassa hän saavutti hopeaa molemmista nostomuodoista ja yhteistuloksella (128+157=285). Vuonna 2007 Kiinan Hai'anissa pidetyissä maanosan mestaruuskisoissa Tuấn voitti kultaa yhteistuloksella 282 samoin kuin tempaustuloksella 126. Työntötulos 156 riitti hopeamitaliin. Seuraavana vuonna Kanazawassa hän voitti kultaa yhteistuloksella 279 ja tempaustuloksella 126 sekä pronssia työntötuloksella 153.

## Lähteet
* Henkilökuva Pekingin olympialaisten sivuilla 
* Hoàng Anh Tuấn Leipzigin yliopiston painonnostotietokannassa

### Viitteet
Jondal

**Jondal** on taajama Ullensvangin kunnassa Vestlandin läänissä Norjassa. Jondalin kunta perustettiin vuonna 1846 erottamalla se Strandebarmin kunnasta. Vuonna 2020 Jondal liitettiin Ullensvangiin.

## Lähteet

## Aiheesta muualla
Octavius

**Octavius** oli roomalainen *[[Roomalainen nimi|gens]]* ja yksi tärkeimmistä Rooman suvuista. Siihen kuului myös Rooman ensimmäinen keisari Augustus.

* Gnaeus Octavius, osallistui toiseen puunilaissotaan sotatribuunina ja preettorina; aedilis plebis.
* Gnaeus Octavius, edellisen poika ja vuoden 165 eaa. konsuli.
* Gnaeus Octavius, mahdollisesti edellisen poika ja vuoden 128 eaa. konsuli
* Gaius Octavius, Velitraen kunnallisvirkamies ja Augustuksen isoisä
* Gaius Octavius Thurinus, preettori 61 eaa., propreettori 60 eaa. Makedoniassa sekä Augustuksen isä
* Marcus Octavius, tribuuni.

## Muita

* *[[Octavius (kirja)|Octavius]]*, Minucius Felixin kirjoittama apologeettinen teos
* Octavius, vanhassa Britanniassa hallinnut kuningas
* Tohtori Mustekala eli Otto Octavius, Hämähäkkimiehen vihollinen
Kvam

**Kvam** (vuoteen 1911 saakka *Vikør*) on kunta Vestlandin läänissä Norjassa. Kvamin kunta perustettiin vuonna 1838. Osia Strandebarmin kunnasta liitettiin Kvamin kuntaan 1965. Kunnan hallintokeskus on Norheimsund. Muita taajamia ovat Ålvik, Ploganes, Oma ja Vikøy. Vuoden 2023 alussa kunnassa oli 8&nbsp;531 asukasta.

## Media
Paikallislehti *[[Hordaland Folkeblad]]* ilmestyy kahdesti viikossa.

## Kuvia

Tiedosto:Gamle Riksvei 7, Kvam.jpg|Gamle Riksvei 7
Tiedosto:Fyksesundbrua.jpg|Fyksesundin vuonon ylittävä Fyksesundin silta
Tiedosto:Vikøy kirke.jpg|Vikøyn kirkko


## Tunnettuja henkilöitä
* Jon Fosse (s. 1959), kirjailija
* Frank Kjosås (s. 1981), näyttelijä
* Johannes Nilsson Skaar (1828–1904), piispa

## Lähteet

## Aiheesta muualla
Oulton Park

**Oulton Park** on moottorirata Little Budworthissa, Cheshiressa, Englannissa. Se on perustettu vuonna 1953. Nykyään radalla ajaa muun muassa British Touring Car Championship -sarja, mutta sillä on ajettu myös Formula 1 -sarjan maailmanmestaruussarjan ulkopuolisia kilpailuja.

Brittiläiset moottoripyöräkilpailufanit äänestivät Oulton Parkin vuonna 2007 Britannian parhaaksi radaksi.

## Lähteet

## Aiheesta muualla
Kvinnherad

**Kvinnherad** on kunta Vestlandin läänissä Norjassa. Kvinnheradin kunta (silloinen *Kvindherred*) perustettiin vuonna 1838. Kuntaan liitettiin 1965 koko Fjelbergin kunta, suurin osa Varaldsøyn kunnasta ja osia Skånevikin kunnasta. Vuoden 2023 alussa Kvinnheradissa oli 13&nbsp;058 asukasta.

Kvinnheradin hallintokeskus on Rosendal. Muita taajamia ovat muun muassa Sunde/Valen, Husnes, Sæbøvik ja Eidsvik.

Suurin osa Folgefonnan kansallispuistosta sijaitsee Kvinnheradin alueella. Folgefonnan tunneli on Norjan pisimpiä maantietunneleita.

## Media
Paikallislehdet *[[Grenda]]* ja *[[Kvinnheringen]]* ilmestyvät kahdesti viikossa.

## Kuvia

Rosendal.jpg|Hallintokeskus Rosendal
Rosendal kirke.jpg|Kvinnheradin kirkko


## Lähteet

## Aiheesta muualla
Yleisurheilu kesäolympialaisissa 2008 – miesten pituushyppy

**Miesten [[pituushyppy|pituushypynkilpailu]]** käytiin 16. – 18. elokuuta välisenä aikana, Pekingin kansallisella stadionilla. Olympiakultaa voitti panamalainen Irving Saladino.

## Mitalit

## Ennätykset
**Ennätykset ennen kilpailua olivat seuraavat:**

## Tulokset

### Karsinta

### Finaali

*NM = Ei tulosta, SB = henkilökohtainen kauden paras tulos*
Lindås

**Lindås** on entinen kunta Hordalandin läänissä Norjassa. Lindåsin kunta (silloinen *Lindaas*) perustettiin 1. tammikuuta 1838. Masfjordenin kunta erotettiin Lindåsin kunnasta 1. maaliskuuta 1879 ja Austrheimin kunta 1. tammikuuta 1910. Koko Alversundin kunta ja osia Hamren sekä Hosangerin kunnista yhdistettiin Lindåsiin 1. tammikuuta 1964. Tammikuussa 2013 tehdyn väestönlaskennan mukaan Lindåsin kunnassa oli 14 820 asukasta.

Vuoden 2020 kuntauudistuksessa Lindås yhdistettiin Melandin ja Radøyn kanssa uudeksi Alverin kunnaksi uudessa Vestlandin läänissä.

## Tunnettuja henkilöitä
* Ivar Medaas (1938–2005), viihdetaiteilija

## Lähteet
Masfjorden

**Masfjorden** on kunta Vestlandin läänissä Norjassa. Masfjordenin kunta erotettiin omaksi kunnakseen Lindåsin kunnasta vuonna 1879. Vuoden 2023 alussa kunnassa oli 1&nbsp;654 asukasta.

## Kuvia

2023-06-28-Solheim-6670.jpg|Solheimin kylä
Sandnes kyrkje.jpg|Sandnesin kirkko


## Lähteet

## Aiheesta muualla
Meland

**Meland** on entinen kunta Hordalandin läänissä Norjassa. Melandin saari erotettiin Alversundin kunnasta omaksi kunnakseen 15. lokakuuta 1923. Holsnøynin pohjoisosa liitettiin Melandiin Herdlan kunnasta 1. tammikuuta 1964. Tammikuussa 2013 tehdyn väestönlaskennan mukaan Melandin kunnassa oli 7 347 asukasta.

Vuoden 2020 kuntauudistuksessa Meland yhdistettiin Lindåsin ja Radøyn kanssa uudeksi Alverin kunnaksi.

## Lähteet

## Aiheesta muualla
Modalen

**Modalen** on kunta Vestlandin läänissä Norjassa. Modalenin kunta erotettiin Hosangerin kunnasta omaksi kunnakseen vuonna 1910. Eksingedalen siirrettiin Modalenista Vaksdalin kuntaan ja Romarheimsdalen Lindåsiin vuonna 1964. Vuoden 2023 alussa kunnassa oli 380 asukasta.

## Kuvia

Modalen rådhus I.jpg|Kunnantalo
Mo Hordaland.JPG|Kunnan keskustaa
Mo kirke i Modalen.jpg|Mon kirkko


## Lähteet

## Aiheesta muualla
Odda

**Odda** on taajama ja kaupunki Ullensvangin kunnassa Vestlandin läänissä Norjassa. Odda erotettiin Ullensvangin kunnasta omaksi kunnakseen vuonna 1913. Røldalin kunta erotettiin Oddasta 1964. Odda liitettiin takaisin Ullensvangiin vuonna 2020.

## Media
Paikallislehti *[[Hardanger Folkeblad]]* ilmestyy kahdesti viikossa.

## Ystävyyskaupungit
*  Huittinen, Suomi

## Lähteet

## Aiheesta muualla
Os (Hordaland)

**Os** on entinen kunta Vestlandin läänissä (vuoteen 2020 Hordalandin läänissä) Norjassa. Osin kunta perustettiin 1. tammikuuta 1838. Kunnasta erotettiin omaksi kunnakseen Fusa vuonna 1856 ja Samnanger vuonna 1907. Vuonna 2020 Os ja Fusa liitettiin takaisin yhteen uudeksi Bjørnafjordenin kunnaksi. Osissa oli ennen kuntaliitosta noin 21 000 asukasta.

## Lähteet
Harold Eugene Edgerton

**Harold Eugene ”Doc” Edgerton** (6. huhtikuuta 1903 Fremont, Nebraska, Yhdysvallat – 4. tammikuuta 1990 Cambridge, Massachusetts, Yhdysvallat) oli yhdysvaltalainen insinööri ja Massachusetts Institute of Technologyn (MIT) sähkötekniikan professori. Hänen ansioihinsa luetaan stroboskoopin kehittäminen yleisesti käytetyksi tuotteeksi.

Edgerton aloitti yliopisto-opiskelunsa Nebraska–Lincolnin yliopistossa ja sai alemman korkeakoulututkinnon sähkötekniikasta vuonna 1925. Tämän jälkeen hän siirtyi jatkamaan opintojaan MIT:ssä, josta valmistui 1927 ja väitteli tohtoriksi 1931. Jo jatko-opiskelijana Edgerton rakensi ja kehitti ensimmäisen salamalaitteensa, joka käytti höyryyntynyttä elohopeaa. Pian hän siirtyi kuitenkin ksenoniin, joka on säilynyt salamalaitteissa käytössä tämän jälkeenkin. Edgertonin stroboskoopilla pystyi ottamaan todella tarkkoja pysäytyskuvia nopeista tilanteista.

Toisen maailmansodan aikana Yhdysvaltain asevoimat kiinnostui Edgertonin keksinnöstä. Hänet määrättiin kehittämään kuvauslaite, joka soveltuisi yöllisiin ilmakuvauksiin. Edgertonin laitteella pystyttiin yöllisellä tiedustelulla selvittämään Akselivaltioiden joukkojen liikkeisä viikkoja ennen Normandian maihinnousua.

Tutkimuskumppaneidensa Kenneth J. Germeshausenin ja Herbert E. Grierin kanssa Edgerton perusti sodan jälkeen EG&G-nimisen yrityksen keksintönsä kaupallisen mahdollisuuksien hyödyntämiseen. He kehittivät kameran kuvaamaan ensimmäisiä ydinkokeita. Edgerton aloitti myös 1950-luvulla yhteistyön merientutkijan Jacques-Yves Cousteaun kanssa. Edgerton kehitti vedenalaista valokuvausta ja keksi monia kaikuluotaukseen perustuvia laitteita.

Koko uransa ajan Edgerton otti laitteillaan myös taiteellisia valokuvia. Hänen kuvansa nestepintaan putoavista maitopisaroista oli mukana vuonna 1937 New Yorkin modernin taiteen museon ensimmäisessä valokuvausta käsittelevässä näyttelyssä. Edgertonin valokuvia on lisäksi ollut esillä esimerkiksi Bostonin tiedemuseossa.

Edgerton meni naimisiin vuonna 1928 Esther May Garrettin kanssa. Pari sai kolme lasta: Mary (s. 1931), William (s. 1933) ja Robert (s. 1935). Edgerton kuoli Massachusetts Institute of Technologyssä sydänkohtaukseen ollessaan lounastamassa laitoksellaan.

## Lähteet

## Aiheesta muualla
*Edgertonin varhaisia valokuvia  
*MIT:n Edgerton-keskus 
*http://edgerton-digital-collections.org/
Kyaw Zin

**Kyaw Zin** (s. 5. huhtikuuta 1989) on myanmarilainen uimari. Hän on ollut mukana Pekingin olympialaisissa vuonna 2008, jossa sijoittui 50 metrin vapaauinnissa 77:nneksi sekä MM-kisoissa Melbournessa vuonna 2007.

Kyaw Zinistä tuli Myanmarin uintimaajoukkueen jäsen 11-vuotiaana.

## Lähteet
Osterøy

**Osterøy** on kunta Vestlandin läänissä Norjassa. Osterøyn kunta muodostettiin osista Bruvikin, Hamren, Hausin ja Hosangerin kuntia vuonna 1964. Vuoden 2024 alussa kunnassa oli 8&nbsp;200 asukasta.

## Maantiede
Osterøyn kunta sijaitsee Osterøyn saarella, joka on yksi pohjoisen Euroopan suurimmista sisävesisaarista, sillä se on joka puolelta mannermaan ympäröimä ja vain yhdestä kapeasta kohdasta yhteydessä vuonojen verkostoon, Sørfjordin ja Osterfjordin risteyskohdassa. Saaren pinta-ala on 329 km², josta 253 km² kuuluu Osterøyn kuntaan, loppu kuuluu viereiseen Vaksdalin kuntaan.

## Historia
Osterøyn kunta perustettiin 1. tammikuuta 1964, kun alueita neljästä eri kunnasta yhdistettiin toisiinsa. Samalla nämä neljä aiempaa kuntaa lakkasivat olemasta. Seuraavat alueet liitettiin uuteen Osterøyn kuntaan:

* Kaikki Hausin kunnan alueet, jotka sijaitsivat Osterøyn saarella (väkiluku 2 327)
* Bruvikbygdan alue Osterøyn saarella Bruvikin kunnasta (väkiluku 409)
* Kaikki Hosangerin kunnan Osterøyn saarella sijainneet alueet (väkiluku 1 616)
* Kaikki Hamren kunnan Osterøyn saarella sijainneet alueet (väkiluku 1 166)

## Media
Paikallislehti *[[Bygdanytt]]* ilmestyy kahdesti viikossa.

## Väestö
Kunnan väkiluku oli vuoden 2024 alussa 8&nbsp;200. Suurin ulkomaalaissyntyisten ryhmä kunnassa olivat vuonna 2018 puolalaiset, joita oli 317 henkeä. Muita huomionarvoisia väestöryhmiä olivat liettualaiset (113 henkeä), saksalaiset (42), eritrealaiset (32) ja filippiiniläiset (21).

### Uskonto
Vuonna 2017 oli 80,7% väestöstä Norjan kirkon jäseniä. Muihin uskonnollisiin tai katsomuksellisiin yhdyskuntiin kuului 7,4% väestöstä. Norjan kirkolla on paikkakunnalla viisi seurakuntaa (sokn), joilla on kuitenkin yhteinen kirkkoneuvosto, mutta myös erilliset seurakuntaneuvostot. Seurakunnat kuuluvat Bjørgvinin hiippakunnan Arnan ja Åsanen rovastikuntaan. Seurakuntia ovat:

Osterøyn Valestrandissa sijaitsee Norjan luterilaisen lähetysliiton kristillinen yläkoulu Danielsen Ungdomsskole Osterøy, joka on perustettu vuonna 2011. Samassa yhteydessä toimii myös rukoushuone.

### Taajamat
Osterøyssä oli Norjan tilastokeskuksen mukaan kuusi taajamaa 1. tammikuuta 2016:
* Valestrandfossen (1 218 asukasta)
* **[[Lonevåg]]** (875 asukasta)
* Hausvik (655 asukasta)
* Haugo (617 asukasta)
* Fotlandsvåg (320 asukasta)
* Hamre (217 asukasta)

Kunnan keskustaajama on lihavoitu.

## Hallinto
Osterøyn kunnanvaltuustossa on 27 jäsentä. Vuosina 2015-2019 sen kokoonpano on seuraavanlainen: Työväenpuolue 8 paikkaa, Edistyspuolue 6 paikkaa, Kristillinen kansanpuolue 4 paikkaa, Konservatiivipuolue 3 paikkaa, Ympäristöpuolue vihreät 2 paikkaa, Keskustapuolue 2 paikkaa, Liberaalipuolue 1 paikka sekä yksi puolueisiin kuulumaton. Puheenjohtajana toimii kunnanjohtaja Jarle Skeidsvoll, joka on Kristillisen kansanpuolueen jäsen. Varapuheenjohtaja Alf Terje Mortensen kuuluu Edistyspuolueeseen.

## Tunnettuja henkilöitä
* Mons Ivar Mjelde (s. 1967), jalkapallovalmentaja
* Sylvelin Vatle (s. 1957), kirjailija

## Lähteet

## Aiheesta muualla
Siroukonsieni

**Siroukonsieni** (*Lepiota felina*) on ruskea tai musta pikku-ukonsienilaji. Sienen jalka on valkean tummasuomuinen ja siinä on rengas. Heltat ovat valkoiset. Sieni tuoksuu voimakkaan epämiellyttävälle eikä ole ruokasieni. Se kasvaa Suomessa harvinaisena kalkkimailla.
 Itiöemiä esiintyy yleensä heinäkuulta syyskuun lopulle.
## Lähteet

## Aiheesta muualla
*Laji.fi: Siroukonsieni (''Lepiota felina'')
Porthan

**Porthan** on muun muassa seuraavien suomalaisten henkilöiden sukunimi:

* Henrik Gabriel Porthan (1739–1804), Turun akatemian professori ja kirjastonhoitaja 1700-luvulla, fennofiili
* Lilli Porthan (1874–1967), satukirjailija
* Martti Porthan (s. 1952), urkujenrakentaja, Urkurakentamo Martti Porthan Oy:n toimitusjohtaja
* Olli Porthan (s. 1957), urkuri.

## Muita Porthaneja

* S/S Porthan, Ruotsissa vuonna 1863 rakennettu matkustajalaiva
* 2333 Porthan, asteroidi
Kastanjaukonsieni

**Kastanjaukonsieni** (*Lepiota castanea*) on kastajanruskea pikku-ukonsienilaji. Jalka on saman värinen kuin lakki. Sienen malto on valkoista. Kastanjaukonsieni sisältää myrkyllisiä amatoksiineja  eikä kelpaa ruokasieneksi. Heltat ovat valkoiset ja vanhemmiten ruskeat. Sieni kasvaa ravinteikkaissa lehdoissa Suomessa harvinaisena.

## Lähteet

## Aiheesta muualla
*Biopix: Lepiota castanea
Ruosteukonsieni

**Ruosteukonsieni** (*Lepiota fulvella*) on kupera tai laakea kellanruskea pikku-ukonsienilaji. Sen jalka on vaalea ja siinä on rengas. Heltat ovat valkoiset. Ruosteukonsieni kasvaa lehdoissa pähkinäpensaan seuralaisena. Se ei ole ruokasieni. On epävarmaa esiintyykö sitä Suomessa.

## Lähteet
Tuoksu-ukonsieni

**Tuoksu-ukonsieni** (*Lepiota subincarnata*) on pikku-ukonsieniin kuuluva kartiomainen tai laakea punaruskeasuomuinen sienilaji. Sen jalka on vaalea ja muuttuu vanhemmiten punaruskeaksi. Heltat ovat valkoiset. Sieni haisee tympeälle eikä kelpaa ruokasieneksi. Se kasvaa lehtimetsissä Keski-Euroopassa eikä sitä ole tavattu Suomessa.

## Lähteet
Vaalimo Hannula

**Verneri Väinö Hannula**, kirjailijanimi **Vaalimo Hannula**, (sukunimi vuoteen 1906 **Piensoho**; 6. maaliskuuta 1897 Lavansaari &ndash; 9. maaliskuuta 1965 Helsinki) oli suomalainen kirjailija.

Verneri Hannula oli taiteilija Tea Anderssonin isä. 

## Teoksia
* *Kieppalan kerho : kaksijaksoinen huvinäytelmä : maatalous- ja opintokerhoja, osuuskuntia ja maataloudellisia yhdistyksiä varten*, Pellervon kirjasto n:o 54.  Pellervo-seura, Helsinki 1929, 2. painos 1941
* *Turkiskappa : 3-osainen pila*, Seuranäytelmiä n:o 18.  Hämeen Kansa, Hämeenlinna 1930   
* *Arpanumero : yksinäytöksinen osuustoiminta-aiheinen huvinäytelmä*.  Pellervo-seura, Helsinki 1931, 2. painos 1938
* *Rakkautta ja laivakauppoja : 1-näyt. farssi*, Seuranäytelmiä n:o 33.  Hämeen Kansa, Hämeenlinna 1933
* *Päättäjäisjuhla : yksinäytöksinen kerhonäytelmä*.  Pellervo-seura, Helsinki 1942
* *Amerikansulhanen : yksinäytöksinen iloittelu*, Tammen näytelmiä 31.  Tammi 1945
* *Salaperäinen avioliitto*, seikkailuromaani, Tammen seikkailukirjoja 6.  Tammi 1945
* *Lavansaari : historian pohjalle rakentuva kertomus "Suomenlahden selkäsaaresta"*.  Lavansaaren historiatoimikunta, Forssa 1947

## Lähteet
* Suomen kirjailijat tietokanta
Hentoukonsieni

**Hentoukonsieni** (*Lepiota pseudohelveola*) on harmaanruskea tai likaisenruskea pikku-ukonsienilaji. Sen jalka on vaaleanruskea ja siinä on rengas. Heltat ovat valkoiset. Hentoukonsieni ei ole ruokasieni. Se kasvaa lehtimetsissä. Ei ole varmaa esiintyykö sitä Suomessa.

## Lähteet
Siiliukonsieni

**Siiliukonsieni** (*Lepiota echinacea*) on kartiomainen, suomupeitteinen pikku-ukonsienilaji. Sen heltat ovat valkoiset. Sienen jalka on vaalea ja suomuinen. Malto on valkoista. Sieni maistuu voimakkaasti tuhkeloilta ja on syötäväksi kelpaamaton. Se kasvaa kalkkimaiden lehtimetsissä. Siiliukonsientä ei esiinny Suomessa.

## Lähteet
Romanchen hauta

**Romanchen hauta** on syvänmeren hauta Atlantilla.  Se on Atlantin kolmanneksi syvin hauta Puerto Ricon haudan ja Etelä-Sandwichin haudan jälkeen.

Romanchen hauta sijaitsee hieman päiväntasaajan pohjoispuolella Atlantin kapeimmalla kohdalla Brasilian ja Länsi-Afrikan välissä. Syvimmästä kohtaa 7&nbsp;760 metriä oleva ja 300 kilometrin pituinen hauta lävistää Keski-Atlantin selänteen. Sitä ympäröi pohjoisessa ja koillisessa Sierra Leonen allas, idässä ja kaakossa Etelä-Atlantin allas sekä lännessä ja lounaassa Brasilian allas.

Geologisesti Romanchen hauta sijaitsee Etelä-Amerikan Afrikan laatan saumakohdassa.
Kineettinen valokuvaus

**Kineettinen valokuvaus** on kokeellinen valokuvaustekniikka, jossa kuvaaja käyttää liikettä ja pitkää valotusaikaa hyväkseen. Yleensä kuvaaja ei pitele kameraa kädessään tavalliseen tapaan kuvaa otettaessa, vaan esimerkiksi pyörittää kameraa hihnansa varassa, heittää sen ilmaan (camera tossing) tai pudottaa jonnekin. Useimmiten pyritään tuottamaan abstrakteja kuvia tai kuvioita.

## Katso myös
*Kineettinen taide

## Aiheesta muualla
* Esimerkkejä kineettisestä valokuvauksesta
* Esimerkkejä camera tossingista
Tahitin jalkapallomaajoukkue

**Tahitin jalkapallomaajoukkue** edustaa Ranskan Polynesiaa jalkapallon maaotteluissa. Oseanian maanosaliittoon OFC:hen kuuluva Tahiti ei ole koskaan selviytynyt MM-kisojen lopputurnaukseen, mutta lukeutuu kuitenkin jalkapallossa pienten Tyynenmeren saarten parhaimmistoon. Omassa maanosansa mestaruusturnauksessa OFC Nations Cupissa se on voittanut kerran mestaruuden ja sijoittunut kolmesti hopealle. Etelä-Tyynenmeren kisojen jalkapalloturnauksen se on voittanut viidesti. Tahiti pääsi Oseanian mestarina mukaan Confederations Cupiin 2013, jossa se kuitenkin hävisi kaikki kolme otteluansa lukemin 1–6, 0–10 ja 0–8. Turnauksen ainoan tahitilaismaalin viimeisteli Jonathan Tehau.

Ranskan Polynesia ei ole itsenäinen valtio, vaan kuuluu Ranskaan. Kaikilla pelaajilla on Ranskan passi.
## Arvokilpailut
### Maailmanmestaruuskilpailut
Tahiti on osallistunut MM-kisojen karsintoihin 1994 USA:n kisoista lähtien, mutta ei ole koskaan selviytynyt lopputurnaukseen. 

### Oseanian mestaruusturnaus
*1973,  1980 ja 1996: hopeaa
*1998: neljäs
*2000: 1. kierroksella
*2002: pronssia
*2004: viides
*2008: ei selviytynyt karsinnoista
*2012: mestaruus

### Etelä-Tyynenmeren kisat

*1963: pronssia 
*1966: mestaruus 
*1969: hopeaa 
*1971: pronssia 
*1975: mestaruus 
*1979: mestaruus 
*1983: mestaruus 

*1987: hopeaa 
*1991: 1. kierros 
*1995: mestaruus 
*2003: neljäs 
*2007: lohkovaihe 
*2011: pronssia 

## Pelaajat Maanosaliittojen cupissa 2013

**Maalivahdit:**
*1 Mikael Roche
*22 Gilbert Meriel
*23 Xavier Samin		   	

**Puolustajat:**
*4 Teheivarii Ludivion
*5 Tamatoa Wagemann
*8 Stephane Faatiarau
*10 Nicolas Vallar (C)
*12 Edson Lemaire
*19 Vincent Simon
*20 Yannick Vero			

**Keskikenttä:**
*6 Henri Caroine
*7 Heimano Bourebare
*11 Stanley Atani
*14 Rainui Aroita
*15 Lorenzo Tehau
*16 Ricky Aitamai
*17 Jonathan Tehau  

**Hyökkääjät:**  	
*2 Alvin Tehau
*3 Marama Vahirua
*9 Teaonui Tehau
*13 Steevy Chong Hue
*18 Yohann Tihoni
*21 Samuel Hnanyine

## Lähteet

## Aiheesta muualla
* Tahitin jalkapalloliitto
K. A. Puhdaskoski

**Kaarlo (Kalle) Aleksanteri Puhdaskoski** (sukunimi vuoteen 1906 **Renfors** () oli suomalainen kirjailija. Hän kirjoitti myös nimellä *Santeri Puhdaskoski* ja käytti nimimerkkiä *Santeri*.

Puhdaskoski kävi kansakoulun ja harrasti sitten itseopiskelua. Hän kirjoitti proosatekstiä, näytelmiä ja runoja. Hänen runojaan julkaistiin aikakauslehdissä ja hän oli myös yhden kesän ajan Jyväskylässä ilmestyneen Sorretun Voima-lehden kesätoimittajana sekä toimi vuonna 1906 työväen vaalipuhujana. Viimeksi Puhdaskoski toimi Tampereen teollisuuskoulun vahtimestarina, jolloin hänellä oli mahdollisuus harrastaa varsinkin kesäisin kirjallista työtään. Puhdaskoski kuoli jo 21-vuotiaana vaikeaan sairauteen.

## Teoksia
* *Särjetty sydän : kaksinäytöksinen näytelmä*, Seuranäytelmiä n:o 58.  Karisto 1908, 2. painos 1910
* *Mielipuolen kosto : kaksinäytöksinen kuvaus*, Seuranäytelmiä n:o 78.  Karisto 1909
* *Tarkotus pyhittää keinot : 1-näytöksinen pila*, Seuranäytelmiä n:o 162.  Karisto 1913
* *Ellin kosijat : näytelmä 1:ssä näytöksessä*, Työväen näytelmäkirjasto n:o 29.  Tampereen työväen Sanomalehti 1914
* *Onneton päivä : yksinäytöksinen näytelmä*, Työväen näytelmäkirjasto n:o 30.  Tampereen työväen Sanomalehti 1914
* *Äitiä odotellessa : yksinäytöksinen nuorisonäytelmä*, Työväen näytelmäkirjasto n:o 28.  Tampereen työväen Sanomalehti 1914 (nimimerkillä *Santeri*)
* *Onnettomat : yksinäytöksinen näytelmä*, Työväen näytelmäkirjasto n:o 56.  Tampereen työväen Sanomalehti 1921

## Kirjallisuutta

* Kari Aronpuro (toim.): *Augustan tanssikenkä :  Eräitä Pirkanmaalla eläneitä kynäniekkoja 1811-1942*.  Pirkkalaiskirjailijat ry, 2003 

## Lähteet
* Suomen kirjailijat tietokanta 
* Pirkanmaalaista kaunokirjallisuutta - Kalle Puhdaskoski
Ikäjohtaminen

**Ikäjohtaminen** hyödyntää vanhempien työntekijöiden tietotaitoa ja mentorointia, jotta hiljainen tieto saadaan siirretyksi seuraavalle sukupolvelle. Ikäjohtaminen parhaimmillaan merkitsee työyhteisön voimavarojen mielekästä hyödyntämistä ja sukupolvenvaihdoksen onnistunutta toteutusta. Jos ikäjohtamisen merkitystä ei työyhteisössä ymmärretä, niin menetykset työyhteisölle voivat olla korvaamattomia ja arvokasta tietoa valuu hukkaan, kun ikääntyvät työntekijät jäävät eläkkeelle. Ikäjohtamisen periaatteiden unohtuminen työyhteisössä voi johtaa ikäsyrjintään,  joka on työsyrjintärikos.

Jotta ikääntyvä työntekijä kokisi tiedon siirtämisen uudelle sukupolvelle merkitykselliseksi, hänen pitäisi voida kokea arvostuksen tunnetta. Vanhemmilla työntekijöillä on  arvokkaita ominaisuuksia. Helposti unohdetaan, että vanhalla työntekijällä on kokemusta ja hiljaista tietoa, jota nuoremmilta puuttuu. Hiljaisen tiedon siirtämien seuraavalle sukupolvelle vaatii mentorointia .

## Katso myös
* Hiljainen tieto
* Mentorointi

## Lähteet
Annikki Virvatuli

**Rauha Annikki Virvatuli-Kaik**, entiseltä nimeltään **Rauha Anna Palmlöf** (28. lokakuuta 1884 Hämeenkyrö – 30. tammikuuta 1964 Juuka) oli suomalainen kansakoulunopettaja ja kirjailija.

Annikki Virvatuli vietti lapsuutensa Jämsänkoskella. Myöhemmin hän toimi opettajana eri puolilla Suomea. Virvatuli meni vuonna 1922 naimisiin Peeter Kaikin kanssa ja muutti samana vuonna Viroon.

Virvatulen vanhemmat olivat paperikoneenkäyttäjä Karl Theodor Palmlöf ja Hilma (o.s. Vallin). Virvatuli kävi Keski-Suomen kansanopiston sekä Jyväskylän seminaarin vuonna 1907. Kansakoulunopettajana hän toimi  mm. Virroilla 1908–1910, Ulvilassa 1913–1922 ja Ikaalisissa 1922.

Yhteistyökumppaninsa Elsa Heporaudan tavoin Virvatuli arvosti kansanvalistusta ja nuorisotyötä. Heporaudan toimittamassa lukemistossa *Lasten joulu* ilmestyi Virvatulen runo *Enkelin siipi* (1920) ja kirjoitus *Suomen maakunnat – maantiede-leikki* (1921). Virvatulen lyhytproosateksti *Unta ja totta*, joka painettiin Suomen Kuvalehdessä 1919, osoittaa hänen jakaneen Heporaudan käsityksen sisällissodasta.

Virvatuli palasi Virosta takaisin Suomeen ennen neuvostomiehitystä 1940 ja toimi kansakoulunopettajana. Hän kuoli vuonna 1964 Juuassa.

## Teoksia
* *Ylemmäksi*, Raittiuden ystävien vuorokeskusteluja n:o 22.  Raittiuden ystävät, Helsinki 1911 (palkittu kilpakirjoitus)
* *Kaarilan tytöt: kertomus nuorisolle*.   Karisto 1920
* *Kaisa Kenkkuisen kauppa : kaksiosainen ajankuva*, Osuuskauppojen iltaohjelmistoa 8.  Suomen osuuskauppojen keskuskunta, Helsinki 1921
* *Paratiisin portilla*.   Karisto 1921
* *Lokki*, tyttöromaani.   Karisto 1922
* *Silkkitukka*.    Karisto 1923
* *Varastettu polkupyörä : kolminäytöksinen huvinäytelmä*, Seuranäytelmiä 249.   Karisto 1925

## Kirjallisuutta
* Kari Aronpuro (toim.): *Augustan tanssikenkä: Eräitä Pirkanmaalla eläneitä kynäniekkoja 1811–1942*. Pirkkalaiskirjailijat ry, 2003 .

## Lähteet
* Suomen kirjailijat -tietokanta 
* [Museo24.fi: Jämsänkoskelaisia kirjailijoita – Annikki Virvatuli](http://www.museo24.fi/?action=INavigation::viewArticle(6961))

### Viitteet
Bombay (kissa)

**Bombay** on lyhytkarvainen kissarotu, joka luotiin Yhdysvalloissa vuonna 1958 parittamalla musta amerikan lyhytkarvainen ja ruskea burma. Kaikki pentueen pennut olivat mustia, mutta niillä oli burman hieno, silkkinen ja kiiltävä turkki. 

Bombayn luonteessa yhdistyvät burman ja amerikkalaisen lyhytkarvan parhaat puolet. Bombayt ovat kestäviä ja melko hiljaisia, ja ne kiintyvät helposti. Ne ovat kuitenkin perineet burmalaisilta esivanhemmiltaan taipumuksen olla omistajiaan kohtaan omistushaluisia sekä mustasukkaisia muista lemmikeistä ja lapsista. Bombayt eivät ole erityisen aktiivisia ja näyttävät viihtyvän hyvin sisätiloissa, kunhan niitä ei jätetä kovin kauaksi aikaa yksin. Ne tosin oppivat melko helposti kulkemaan taluttimessa. Bombayilla näyttää olevan erityisen tarkka kuulo. Ne höristävät korviaan hiljaisimmillekin äänille ja reagoivat voimakkaasti äkkinäiseen meluun. Bombay-rotuisilla kissoilla on joko tummankuparin-, kuparin- tai kullanväriset silmät. Turkin kiiltävyys voi johtua kahdesta asiasta, joko valkoisia karvoja seassa tai muuten vain kiiltävä turkki.Valkoiset karvat eivät  ole sallittuja näyttelykissalle. Bombayt ovat kovin ystävällisiä ja siksi ne usein seuraavat omistajaansa, odottavat ruokaa vain omistajaltaan ja kaipaavat myös rakkautta ja hellyyttä.

## Aiheesta muualla
Venstre

**Venstre** voi tarkoittaa seuraavia:

* Venstre, norjalainen liberaalipuolue
* Venstre, tanskalainen liberaalipuolue.
Suosaari

**Suosaari** () on Puškinin piiriin kuuluva taajama ja kunnallishallintoalue Pietarin kaupungissa Venäjällä. Se sijaitsee 14 kilometriä kaupungin keskustasta etelään Pietarin ja Moskovan välisen maantien sekä Vitebskin rautatien risteyksessä. Radalla on samanniminen rautatieasema. Asukkaita on 15&nbsp;800 henkeä (vuonna 2008).

Suosaaren taajama syntyi vuonna 1958 samannimisen sovhoosin yhteyteen. Nimensä se on saanut 7 kilometrin päässä Kusminkajoen varrella sijainneesta inkerinsuomalaisesta kylästä, joka kuului Venjoen seurakuntaan.

Nykyään Suosaaressa on suuria kuljetus- ja logistiikkakeskuksia. Teollisuusalueella toimii Toyota Motor Corporationin kokoonpanotehdas ja rakenteilla on General Motorsin tehdas. Alueelle suunnitellaan myös Suzukin kokoonpanotehdasta ja autonosien tuotantoa. Suosaaren sovhoosin toimintaa jatkaa vihanneksia, maitoa ja lihaa tuottava maatalousosuuskunta SPK Šušary.

## Lähteet

## Aiheesta muualla

*Suosaari Pietari-tietosanakirjassa 
*Šušary.info  
*Suosaaren maatalousosuuskunnan sivusto
Liberaalipuolue

**Liberaalipuolue** voi viitata useisiin puolueisiin, kuten

* Suomalainen Liberaalipuolue – Vapaus valita
* Brittiläinen liberaalipuolue ()
* Kanadan liberaalipuolue (, )
* Islantilainen Liberaalipuolue ()
* Ruotsalainen Liberaalit ()
* Australian liberaalipuolue ()
* Oikeistovoimien liitto (), venäläinen liberaalipuolue
* Partido Liberal Constitucionalista, nicaragualainen liberaalipuolue
* SZDSZ (), unkarilainen liberaalipuolue
* Ukrainan liberaalipuolue ()
* Venstre, tanskalainen liberaalipuolue
* Venstre, norjalainen liberaalipuolue
* Moldovan Liberaalipuolue ()
## Katso myös
* Liberaalidemokraattinen puolue
* Liberaalinen kansanpuolue
Henryk Tomanek

**Henryk Piotr Tomanek** on puolalainen entinen painija, joka kilpaili 100 kilon sarjassa sekä kreikkalais-roomalaisella että vapaalla tyylillä.

Tomanek sijoittui vuoden 1974 MM-kilpailuissa kuudenneksi. Seuraavan vuoden MM-kisoissa hän sijoittui neljänneksi häviten pronssiottelun. Pronssiottelun hän hävisi myös Montrealin olympialaisissa 1976. Vuosien 1978 ja 1979 MM-kilpailuissa hän sijoittui 100 kilon kreikkalais-roomalaisella tyylillä viidenneksi. 1979 hän kilpaili myös vapaapainissa sijoittuen samassa painoluokassa kuudenneksi.

Tomanek saavutti ensimmäisen arvokisamitalinsa sijoituttuaan pronssille vuoden 1981 EM-kilpailuissa. Vuoden 1983 MM-kilpailuissa hän sijoittui kuudenneksi sekä pronssille seuraavan vuoden EM-kilpailuissa.

## Lähteet
* FILA:n tietokanta
Øygarden

**Øygarden** on saaristokunta Vestlandin läänissä Norjassa. Øygardenin kunta muodostettiin vuonna 1964 yhdistämällä Hjelmen ja Herdlan kunnat. Vuonna 2020 Øygardeniin liitettiin Fjellin ja Sundin kunnat. Vuoden 2024 alussa Øygardenissa oli 39&nbsp;768 asukasta.

## Taajamat
Saaristoisen maantieteensä vuoksi Øygardenissa on peräti 23 taajamaa:

* Knarrevik/Straume
* Ågotnes
* Torsteinsvik
* Knappskog
* Hammarsland
* Skoge/Møvik
* Klokkarvik
* Fardalen
* Forland
* Sekkingstad
* Vikavågen
* Vindenes
* Fjell
* Skogsvågen
* Blomvågen
* Li
* Hamre
* Anglavika
* Rossnes
* Glesnes
* Misje
* Haganes

## Kuvia

Fjell kirke.jpg|Fjellin kirkko
Rongesundet Bridge.JPG|Rongesundetin silta
Øygarden komm -2019.svg|Vaakuna vuoteen 2019.


## Tunnettuja henkilöitä
* Alexander Dale Oen (1985–2012), uimari

## Lähteet

## Aiheesta muualla
Radøy

**Radøy** on entinen kunta Hordalandin läänissä Norjassa. Radøyn kunta muodostettiin 1. tammikuuta 1964 osista Hordabøn, Mangerin, Sæbøn, Austrheimin ja Lindåsin kuntia. Tammikuussa 2013 tehdyn väestönlaskennan mukaan kunnassa oli 5 003 asukasta.

Vuoden 2020 kuntauudistuksessa Radøy yhdistettiin Melandin ja Lindåsin kanssa uudeksi Alverin kunnaksi uudessa Vestlandin läänissä.

## Lähteet

## Aiheesta muualla
Samnanger

**Samnanger** on kunta Vestlandin läänissä Norjassa. Samnangerin kunta erotettiin omaksi kunnakseen Osin kunnasta vuonna 1907. Kunnan hallinnollinen keskus on Tysse ja ainoa taajama Haga Vuoden 2024 alussa kunnassa oli 2&nbsp;502 asukasta.

## Kuvia

Samnanger kyrkje.jpg|Ådlandin kirkko
Haga kirke 1.jpg|Hagan kirkko


## Tunnettuja henkilöitä
* Haldis Reigstad (s. 1939), runoilija

## Lähteet

## Aiheesta muualla
Rationalismi

**Rationalismi** eli **järkiajattelu** on yleisesti järjen kannattamista korostava ajattelutapa. Tietoteoriassa rationalismi eli apriorismi viittaa etenkin kartesiolaiseen rationalismiin empirismin vastakohtana. Historiallisesti osa uskonnottomista on kutsunut itseään rationalisteiksi eli järjen käytön kannattajiksi. Rationalisti- ja vapaa-ajattelijaliikkeet järjestäytyivät 1800-luvulta alkaen.

## Rationalismin piirteitä

BBC:n artikkelin mukaan rationalistit ovat kyseenalaistaneet väitteitä, jotka vetoavat auktoriteettiin kokemuksen sijasta. Esimerkiksi filosofi Bertrand Russell sanoi, ettei jumalista tai yliluonnollisesta ole näyttöä. Tieteellisen menetelmän perusteella esimerkiksi Charles Darwinin kehittämä evoluutioteoria on tähän mennessä parhaita selityksiä. Rationalisteilla on ollut erilaisia ajatuksia, mutta useimmat rationalistit ovat yhtä mieltä siitä, että yhteiskunnan tulee olla avoin ja turvata yksilöiden vapaus ja tasa-arvo.

Intiassa toimii useita rationalistijärjestöjä, jotka toimivat uskonnollista fundamentalismia, näennäistiedettä ja taikauskoa vastaan. Monet intialaiset yhteiskunnallisten uudistusten ajajat ovat olleet rationalisteja. Heidän tavoitteenaan on ollut edistää valistuksen ajattelua ja tieteellistä menetelmää yhteiskunnallisen edistyksen puolustamiseksi.

## Historia

Valistuksen ajan Euroopassa rationalisteiksi kutsuttuja ajattelijoita olivat muiden muassa Baruch Spinoza, Pierre Bayle, Balthasar Bekker ja Richard Simon. Järkeen perustuvat aatteet, kuten uskonnonvapaus, uhmasivat valtiollista ja kirkollista holhousta sekä sensuuria ja poliisivaltaa. Rationalistien kirjoitukset järkyttivät uskoa ehdottomiin arvoihin. Rationalistien levittämillä vanhoja totuuksia kyseenalaistaneilla ajatuksilla oli vaikutusta yleiseen mielipiteeseen Ranskassa. Monarkian, katolisen kirkon ja aatelin arvostus ja auktoriteetti alkoivat siellä horjua.

## Katso myös
* Efektiivinen altruismi
* Irrationalismi
* Rationaalisuus
* Rationalist Association
* Rationalist International
* Skientismi
* Tieteellinen skeptismi

## Lähteet

## Aiheesta muualla

* Rationalist Society of Australia. 
* RationalWiki .
Antti Luotonen

**Antti Armas Luotonen** (20. huhtikuuta 1910 Jämsänkoski – 11. helmikuuta 1997) oli suomalainen kirjailija ja sekatyömies.

Luotosen vanhemmat olivat sekatyömies Vihtori Luotonen ja Anna Mäkinen. Puoliso oli Tyyne Maria (o.s. Kivistö) (1913–2000) vuodesta 1938. Luotosen veli oli taidetakoja Atle Luotonen.

Antti Luotonen kävi kansakoulun ja asui Lahdessa. Hän oli ammatiltaan sekatyömies ja toimi Fennia Fanerin tehtaalla.

Luotonen kuoli vuonna 1997. Hänet on haudattu puolisonsa kanssa Lahdessa Levon hautausmaalle.

## Teoksia
* *Tenhamin uni*. Novelleja. Tammi 1955
* *Sovitus*. Tammi 1958

## Lähteet
* Suomen kirjailijat -tietokanta 
* Päijäthämäläisiä kirjailijoita – Antti Luotonen 
* [Museo24.fi: Jämsänkoskelaisia kirjailijoita – Antti Luotonen](http://www.museo24.fi/?action=INavigation::viewArticle(6417))

### Viitteet